title: 2013 m. liepos 24 d. Komisijos įgyvendinimo reglamentas (ES) Nr. 712/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
25.7.2013

               LT

               Europos Sąjungos oficialusis leidinys

               L 200/18

         KOMISIJOS ĮGYVENDINIMO REGLAMENTAS (ES) Nr. 712/2013
   2013 m. liepos 24 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. liepos 24 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0707 00 05

                  TR

                  124,7

                  ZZ

                  124,7

                  0709 93 10

                  TR

                  128,9

                  ZZ

                  128,9

                  0805 50 10

                  AR

                  86,2

                  CL

                  73,3

                  TR

                  70,0

                  UY

                  72,5

                  ZA

                  95,2

                  ZZ

                  79,4

                  0806 10 10

                  CL

                  51,4

                  EG

                  185,0

                  TR

                  169,6

                  ZZ

                  135,3

                  0808 10 80

                  AR

                  177,7

                  BR

                  112,3

                  CL

                  125,7

                  CN

                  79,0

                  NZ

                  134,1

                  US

                  165,6

                  ZA

                  131,6

                  ZZ

                  132,3

                  0808 30 90

                  AR

                  97,6

                  CL

                  151,4

                  CN

                  77,3

                  NZ

                  162,9

                  TR

                  246,0

                  ZA

                  102,1

                  ZZ

                  139,6

                  0809 10 00

                  TR

                  193,0

                  ZZ

                  193,0

                  0809 29 00

                  TR

                  320,9

                  ZZ

                  320,9

                  0809 30

                  TR

                  171,7

                  ZZ

                  171,7

                  0809 40 05

                  BA

                  69,9

                  TR

                  118,8

                  XS

                  74,4

                  ZZ

                  87,7

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2016 m. kovo 30 d. Komisijos įgyvendinimo reglamentas (ES) 2016/531, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [Lingot du Nord (SGN)] specifikacijos pakeitimas

text:
6.4.2016

               LT

               Europos Sąjungos oficialusis leidinys

               L 89/2

         KOMISIJOS ĮGYVENDINIMO REGLAMENTAS (ES) 2016/531
   2016 m. kovo 30 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [Lingot du Nord (SGN)] specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos geografinės nuorodos „Lingot du Nord“, kuri įregistruota Komisijos reglamentu (EB) Nr. 284/2008 (2), specifikacijos pakeitimo paraišką;

               (2)

               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Lingot du Nord“ (SGN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. kovo 30 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  2008 m. kovo 27 d. Komisijos reglamentas (EB) Nr. 284/2008, įtraukiantis į Saugomų kilmės vietos nuorodų ir saugomų geografinių nuorodų registrą tam tikrus pavadinimus (Lingot du Nord (SGN), Cipolla Rossa di Tropea Calabria (SGN), Marrone di Roccadaspide (SGN)) (OL L 86, 2008 3 28, p. 21).

      (3)  OL C 374, 2015 11 11, p. 5.


title: 2013 m. kovo 18 d. Komisijos įgyvendinimo reglamentas (ES) Nr. 263/2013, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [ Mela Alto Adige/Südtiroler Apfel (SGN)]

text:
22.3.2013

               LT

               Europos Sąjungos oficialusis leidinys

               L 82/26

         KOMISIJOS ĮGYVENDINIMO REGLAMENTAS (ES) Nr. 263/2013
   2013 m. kovo 18 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Mela Alto Adige/Südtiroler Apfel (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               2013 m. sausio 3 d. įsigaliojo Reglamentas (ES) Nr. 1151/2012. Juo buvo panaikintas ir pakeistas 2006 m. kovo 20 d. Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (2);

               (2)

               remdamasi Reglamento (EB) Nr. 510/2006 9 straipsnio 1 dalies pirma pastraipa, Komisija išnagrinėjo Italijos pateiktą saugomos geografinės nuorodos Mela Alto Adige/Südtiroler Apfel, kuri įregistruota Komisijos reglamentu (EB) Nr. 1855/2005 (3), specifikacijos pakeitimo paraišką;

               (3)

               šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (4), kaip reikalaujama Reglamento (EB) Nr. 510/2006 6 straipsnio 2 dalyje. Prieštaravimo pareiškimų pagal minėto reglamento 7 straipsnį Komisija negavo, todėl šis pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas šio reglamento priede nurodyto pavadinimo specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 18 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 93, 2006 3 31, p. 12.

      (3)  OL L 297, 2005 11 15, p. 5.

      (4)  OL C 125, 2012 4 28, p. 5.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.6 klasė.   Švieži ar perdirbti vaisiai, daržovės ir grūdai

      ITALIJA

         Mela Alto Adige/Südtiroler Apfel (SGN)


title: 2014 m. gruodžio 17 d. Komisijos įgyvendinimo reglamentas (ES) Nr. 1355/2014, kuriuo atsižvelgiant į tam tikrus Tarptautinės jūrų organizacijos priimtus kodeksus ir su jais susijusius kai kurių konvencijų ir protokolų pakeitimus iš dalies keičiamas Reglamentas (EB) Nr. 391/2009  Tekstas svarbus EEE

text:
19.12.2014

               LT

               Europos Sąjungos oficialusis leidinys

               L 365/82

         KOMISIJOS ĮGYVENDINIMO REGLAMENTAS (ES) Nr. 1355/2014
   2014 m. gruodžio 17 d.
   kuriuo atsižvelgiant į tam tikrus Tarptautinės jūrų organizacijos priimtus kodeksus ir su jais susijusius kai kurių konvencijų ir protokolų pakeitimus iš dalies keičiamas Reglamentas (EB) Nr. 391/2009
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. balandžio 23 d. Europos Parlamento ir Tarybos reglamentą (EB) Nr. 391/2009 dėl laivų patikrinimo ir apžiūros organizacijų bendrųjų taisyklių ir standartų (1), ypač į jo 13 straipsnio 2 dalį,
   taikydama Europos Parlamento ir Tarybos reglamento (EB) Nr. 2099/2002, įsteigiančio Jūrų saugumo ir teršimo iš laivų prevencijos komitetą (COSS) (2), 5 straipsnyje nustatytą atitikties tikrinimo procedūrą,
   kadangi:

               (1)

               pagal Reglamento (EB) Nr. 2099/2002 5 straipsnio 1 dalį valstybės narės ir Komisija bendradarbiauja, kad atitinkamai nustatytų bendrą poziciją arba principą, kurių laikytųsi tarptautiniuose kompetentinguose forumuose siekdamos sumažinti Sąjungos jūrų teisės aktų ir tarptautinių priemonių prieštaros riziką;

               (2)

               Reglamentas (EB) Nr. 391/2009 ir Europos Parlamento ir Tarybos direktyva 2009/15/EB (3) sudaro nuoseklų teisės aktų kompleksą, pagal kurį pripažintų organizacijų veikla reguliuojama nuosekliai, laikantis tų pačių principų ir naudojant tas pačias apibrėžtis. Direktyvos 2009/15/EB 3 straipsnio 2 dalyje nustatyta, kad valstybei narei nusprendus įgalioti organizacijas atlikti laivų, plaukiojančių su jos vėliava, patikrinimus ir apžiūras, susijusius su teisės aktais nustatytais liudijimais, šias pareigas ji patiki tik pripažintoms organizacijoms, kurios pagal tos direktyvos 2 straipsnio g punktą yra pagal Reglamento (EB) Nr. 391/2009 nuostatas pripažintos organizacijos. Todėl taisyklės, kuriomis remiantis patvirtinamos atitinkamos organizacijos, turi poveikio abiems teisės aktams;

               (3)

               kaip apibrėžta Reglamento (EB) Nr. 391/2009 2 straipsnio b punkte, tarptautinės konvencijos – tai 1974 m. lapkričio 1 d. Tarptautinė konvencija dėl žmogaus gyvybės apsaugos jūroje (SOLAS konvencija), išskyrus jos priedo XI-2 skyrių, 1966 m. balandžio 5 d. Tarptautinė konvencija dėl laivų krovininės vaterlinijos nustatymo (Krovininės vaterlinijos konvencija) ir 1973 m. lapkričio 2 d. Tarptautinė konvencija dėl teršimo iš laivų prevencijos (MARPOL konvencija) kartu su protokolais ir šių konvencijų papildymais bei atitinkamais privalomais visose valstybėse narėse kodeksais, jų naujausia redakcija;

               (4)

               28-ojoje sesijoje TJO asamblėja priėmė 2013 m. gruodžio 4 d. Rezoliucijoje A.1070(28) pateiktą TJO priemonių įgyvendinimo kodeksą (III kodeksą), o 2013 m. gruodžio 4 d. Rezoliucijoje A.1083(28) išdėstytus Krovininės vaterlinijos konvencijos pakeitimus, pagal kuriuos III kodeksas ir atitinkama vėliavos valstybių audito sistema tampa privalomi;

               (5)

               TJO Jūrų aplinkos apsaugos komitetas (angl. santrumpa MEPC) 66-ojoje sesijoje priėmė 2014 m. balandžio 4 d. Rezoliucijoje MEPC.246(66) išdėstytus 1978 m. protokolo, susijusio su MARPOL konvencija, pakeitimus ir 2014 m. balandžio 4 d. Rezoliucijoje MEPC.247(66) išdėstytus 1997 m. protokolo, susijusio su atitinkamu 1978 m. protokolu iš dalies pakeista MARPOL konvencija, pakeitimus, pagal kuriuos III kodeksas ir atitinkama vėliavos valstybių audito sistema tampa privalomi;

               (6)

               TJO Jūrų saugumo komitetas (angl. santrumpa MSC) 93-ojoje sesijoje priėmė 2014 m. gegužės 22 d. Rezoliucijoje MSC.366(93) išdėstytus SOLAS konvencijos pakeitimus ir 2014 m. gegužės 22 d. Rezoliucijoje MSC.375(93) išdėstytus 1988 m. protokolo, susijusio su Krovininės vaterlinijos konvencija, pakeitimus, pagal kuriuos III kodeksas ir atitinkama vėliavos valstybių audito sistema tampa privalomi;

               (7)

               MEPC 65-ojoje savo sesijoje, o MSC 92-ojoje savo sesijoje priėmė 2013 m. birželio 21 d. Rezoliucijoje MSC.349(92) pateiktą TJO pripažintų organizacijų kodeksą (PO kodeksą);

               (8)

               MEPC 65-ojoje sesijoje priėmė 2013 m. gegužės 17 d. Rezoliucijoje MEPC.238(65) išdėstytus 1978 m. protokolo, susijusio su MARPOL konvencija, pakeitimus, pagal kuriuos PO kodeksas tampa privalomas;

               (9)

               MSC 92-ojoje sesijoje priėmė 2013 m. birželio 21 d. rezoliucijose MSC.350(92) ir MSC.356(92) išdėstytus SOLAS konvencijos ir 1988 m. protokolo, susijusio su Krovininės vaterlinijos konvencija, pakeitimus, pagal kuriuos PO kodeksas tampa privalomas;

               (10)

               todėl numatoma, kad III kodeksas ir PO kodeksas įsigalios 2015 m. sausio 1 d.–2018 m. sausio 1 d. pagal atitinkamose JMO konvencijose nustatytas pakeitimų priėmimo, ratifikavimo ir įsigaliojimo taisykles;

               (11)

               2013 m. gegužės 13 d. Taryba priėmė Sprendimą 2013/268/ES (4). Pagal to sprendimo 5 straipsnį Taryba suteikia valstybėms narėms įgaliojimus pareikšti sutikimą, kad šio reglamento 4–9 konstatuojamosiose dalyse nurodyti pakeitimai atsižvelgiant į Sąjungos interesus ir pateikiant to sprendimo priede pateiktą pareiškimą taptų joms privalomi;

               (12)

               prie Tarybos sprendimo 2013/268/ES pridėtame pareiškime teigiama, kad III kodekse ir PO kodekse yra nustatyti būtiniausi reikalavimai, kuriuos valstybės gali atitinkamai plėtoti ir tobulinti siekdamos saugesnės laivybos ir geresnės aplinkos apsaugos;

               (13)

               Jame taip pat teigiama, kad jokia minėtų kodeksų nuostata negali būti aiškinama taip, kad kokiu nors būdu valstybei narei neleistų ar trukdytų vykdyti pagal Europos Sąjungos teisę nustatytus įsipareigojimus, susijusius su „įstatymuose numatytų sertifikatų“ ir „klasifikacinių sertifikatų“ apibrėžtimis, pripažintoms organizacijoms nustatytų pareigų ir kriterijų apimtimi ir Europos Komisijos pareigomis, susijusiomis su pripažintų organizacijų pripažinimu, vertinimu ir prireikus taisomųjų priemonių ar sankcijų joms taikymu. Pareiškime taip pat teigiama, kad TJO audito atveju valstybė narė nurodys, kad turi būti tikrinama tik atitiktis toms atitinkamų tarptautinių konvencijų nuostatoms, kurias ji pripažino, atsižvelgiant ir į šio pareiškimo sąlygas;

               (14)

               pagal Sąjungos teisinę tvarką Reglamento (EB) Nr. 391/2009 Direktyvos 2009/15/EB ir taikymo sritis apima nuorodas į 3 konstatuojamojoje dalyje išvardytas tarptautines konvencijas. Tokiu būdu TJO konvencijų pakeitimams įsigaliojant tarptautiniu lygmeniu jie tuo pat metu automatiškai perkeliami į Sąjungos teisę, įskaitant ir atitinkamus privalomus kodeksus, kaip antai III kodeksas ir PO kodeksas, kurie priklauso TJO priemonėms, aktualioms taikant Reglamentą (EB) Nr. 391/2009;

               (15)

               tačiau tarptautinių konvencijų pakeitimai gali būti ir neįtraukiami į Sąjungos jūros teisės aktų taikymo sritį, jei atlikus atitikties tikrinimo procedūrą nustatoma, kad tie pakeitimai atitinka bent vieną iš dviejų Reglamento (EB) Nr. 2099/2002 5 straipsnio 2 dalyje nustatytų kriterijų;

               (16)

               Komisija pagal Reglamento (EB) Nr. 2099/2002 5 straipsnį įvertino TJO konvencijų pakeitimus ir nustatė, kad tarp III kodekso ir PO kodekso ir tarp Reglamento (EB) Nr. 391/2009 ir Direktyvos 2009/15/EB esama neatitikimų;

               (17)

               pirmas neatitikimas: III kodekso 2 dalies 16.1 punkte pateikiamas būtiniausių išteklių ir procedūrų, kuriuos privalo turėti vėliavos valstybės, sąrašas, įskaitant administracinius nurodymus, susijusius, inter alia, su laivo klasės liudijimais, kurių vėliavos valstybė reikalauja, kad įsitikintų, jog laikomasi laivo konstrukcijos ir mechaninės bei elektros įrangos reikalavimų ir (arba) kitų tarptautinės konvencijos, kurios šalis yra vėliavos valstybė, reikalavimų ar nacionalinių pačios vėliavos valstybės nuostatų reikalavimų. Tačiau, kaip nurodyta 21 konstatuojamojoje dalyje, Sąjunga atskiria teisės aktais nustatytus liudijimus ir laivo klasės liudijimus. Pastarieji yra privataus pobūdžio dokumentai – jie nėra nei vėliavos valstybės aktai, nei išduodami kurios nors vėliavos valstybės vardu. Ši III kodekso nuostata iš tiesų yra susijusi su SOLAS konvencijos II-1 skyriaus A-1 dalies 3–1 taisykle, kurioje numatyta, kad laivai turi būti projektuojami, statomi ir prižiūrimi laikantis konstrukcijos ir mechaninės bei elektros įrangos reikalavimų, nustatytų klasifikacinės bendrovės, kurią pagal XI-1 skyriaus 1 taisyklę pripažino administracija. 1. SOLAS konvencijoje aiškiai nustatyta, kad šis reikalavimas taikomas laivui arba jo teisiniam atstovui vėliavos valstybės atžvilgiu. Be to, vykdydama savo kaip klasifikacinės bendrovės įgaliojimus, pripažinta organizacija išduodama laivo klasės liudijimus laikydamasi savo pačios taisyklių, procedūrų, sąlygų ir privačių sutarčių, kurių vėliavos valstybė nėra pasirašiusi. Todėl ši III kodekso nuostata prieštarauja klasifikacinės ir teisės aktais nustatytos veiklos apibūdinimui, pateiktam dabartiniuose ES teisės aktuose.

               (18)

               antras neatitikimas: pagal III kodekso 2 dalies 18.1 punktą vėliavos valstybė turi reikalauti, kad pripažinta organizacija turėtų pakankamai išteklių, užtikrinančių technines, valdymo ir mokslinių tyrimų galimybes vykdyti jai patikėtas užduotis, tačiau šis reikalavimas galioja „tik kai tai susiję su laivais, turinčiais teisę plaukioti su tos valstybės vėliava“. Tuo tarpu Sąjungos teisėje šis aspektas išreikštas reikalavimu, būtinu įvykdyti norint gauti pripažinimą, kaip išdėstyta Reglamento (EB) Nr. 391/2009 I priedo A dalies 3 punkte nustatytame kriterijuje; jis taikomas visiems organizacijos klasei priskiriamiems laivams, nepriklausomai nuo vėliavos. Minėtą III kodekso nuostatą įtraukus į Sąjungos teisę, Reglamento (EB) Nr. 391/2009 I priedo A dalies 3 punkte nustatytas kriterijus turėtų būti taikomas tik tai pripažintos organizacijos veiklai, kuri susijusi su laivais, plaukiojančiais su valstybių narių vėliavomis, o tai prieštarautų šiuo metu galiojantiems reikalavimams.

               (19)

               trečias neatitikimas: III kodekso 2 dalies 19 punkte nustatyta, kad vėliavos valstybė negali savo pripažintų organizacijų įpareigoti laivams, kurie neturi teisės plaukioti su jos vėliava, taikyti reikalavimų, susijusių, inter alia, su jų klasifikacinėmis taisyklėmis, reikalavimais ar procedūromis. Pagal Direktyvą 2009/15/EB valstybės narės gali įgalioti organizaciją jų vardu išduoti jų laivams teisės aktais nustatytus liudijimus tik jei ta organizacija yra pripažinta ir šiuo tikslu kontroliuojama pagal Reglamentą (EB) Nr. 391/2009. Tokiu būdu pripažintos organizacijos iš esmės turi laikytis tam tikrų reikalavimų, taikomų atitinkamai jų veiklai, susijusiai su visais jų klasifikuotais laivais, nepriklausomai nuo vėliavos. Tie reikalavimai yra dauguma Reglamento (EB) Nr. 391/2009 I priede nustatytų kriterijų, taip pat kiti įpareigojimai, visų pirma nustatytieji to reglamento 10 straipsnio 4 dalyje. Minėtą III kodekso nuostatą įtraukus į Sąjungos teisę, Reglamente (EB) Nr. 391/2009 nustatyti pripažinimo reikalavimai (inter alia, jei tai yra taisyklės, reikalavimai ir procedūros) galiotų tik tai pripažintos organizacijos veiklai, kuri susijusi su laivais, plaukiojančiais su valstybių narių vėliavomis.

               (20)

               ketvirtas neatitikimas: PO kodekso 2 dalies 1.1 punkte pripažinta organizacija apibrėžiama kaip vėliavos valstybės įvertinta organizacija, atitinkanti to kodekso 2 dalies reikalavimus. Tuo tarpu Reglamento (EB) Nr. 2391/2009 2 dalies e punkte pripažinta organizacija – „pagal Reglamento (EB) Nr. 391/2009 nuostatas pripažinta organizacija“. Remiantis 21–23 konstatuojamosiose dalyse išdėstyta Komisijos analize paaiškėja, kad net kelios PO kodekso 2 dalies nuostatos yra nesuderinamos su Reglamentu (EB) Nr. 391/2009. Taigi, PO kodekse apibrėžta pripažinta organizacija negalėtų tenkinti visų Reglamento (EB) Nr. 391/2009 reikalavimų ir neatitiktų Sąjungos teisėje nustatytos pripažintų organizacijų apibrėžties.

               (21)

               penktas neatitikimas: PO kodekso 2 dalies 1.3 punkte teisės aktais nustatytų liudijimų išdavimas ir teisės aktais nustatytos paslaugos apibrėžiami kaip tos pačios kategorijos veikla, kurią pripažinta organizacija turi teisę vykdyti vėliavos valstybės vardu, įskaitant liudijimų, susijusių tiek su teisės aktais nustatytais reikalavimais, tiek su klasifikaciniais reikalavimais, išdavimą. Reglamento (EB) Nr. 391/2009 2 straipsnio g ir i punktuose, priešingai, aiškiai atskiriami teisės aktais nustatyti liudijimai, t. y. vėliavos valstybės arba jos vardu pagal tarptautines konvencijas išduoti liudijimai, ir laivo klasės liudijimai, t. y. laivo tinkamumą konkrečiam laivo naudojimui ar eksploatavimui patvirtinantys dokumentai, kuriuos pagal savo nustatytas ir viešai paskelbtas taisykles ir procedūras išduoda pripažinta organizacija, vykdydama savo, kaip klasifikacinės bendrovės, įgaliojimus. Tai reikštų, kad pagal Sąjungos teisę teisės aktais nustatyti liudijimai ir laivo klasės liudijimai yra atskiri skirtingo pobūdžio dokumentai. Tai yra, teisės aktais nustatyti liudijimai yra viešo pobūdžio, o laivo klasės liudijimai – privataus, ir pastaruosius išduoda klasifikacinė bendrovė pagal savas taisykles, procedūras ir sąlygas. Todėl laivo klasės liudijimai, kuriuos pripažinta organizacija išduoda laivams patvirtindama atitiktį klasifikacinėms taisyklėms ir procedūroms, įskaitant tuos atvejus, kai vėliavos valstybė liudijimus patvirtina kaip atitikties SOLAS konvencijos II-I skyriaus A-1 dalies 3–1 taisyklei įrodymus, yra griežtai privataus pobūdžio dokumentai – jie nėra nei vėliavos valstybės aktai, nei išduodami kurios nors vėliavos valstybės vardu. Tačiau PO kodekse nuolat minima, kad pripažintos organizacijos teisės aktais nustatytus liudijimus išduoda ir teisės aktais nustatytas paslaugas teikia „vėliavos valstybės vardu“, o tai prieštarauja Sąjungos teisėje nustatytam teisiniam atskyrimui. Be minėtos prieštaros, šią PO kodekso nuostatą perkėlus kaip normą į Sąjungos teisinę tvarką, dar kiltų akivaizdi rizika, kad ES nebebus įmanoma užtikrinti Reglamente (EB) Nr. 391/2009 nustatytų pripažinimo reikalavimų, susijusių su visa organizacijos veikla, nepriklausomai nuo vėliavos, vykdymo.

               (22)

               šeštas neatitikimas: PO kodekso 2 dalies 3.9.3.1 punkte numatytas mechanizmas, pagal kurį pripažintos organizacijos bendradarbiauja tarpusavyje pagal bendrą sistemą, kurią nustato vėliavos valstybė siekdama standartizuoti su teisės aktais nustatytų liudijimų išdavimu ir teisės aktais nustatytomis paslaugomis susijusius atitinkamus procesus; o to kodekso 2 dalies 3.9.3.2 punkte reikalaujama, kad „vėliavos valstybė arba jų grupė“ nustatytų sistemą, pagal kurią būtų reguliuojamas jų pripažintų organizacijų bendradarbiavimas sprendžiant techninius ir su sauga susijusius „teisės aktais nustatytų liudijimų išdavimo ir teisės aktais nustatytų paslaugų teikimo laivams (…) atitinkamos vėliavos valstybės vardu“ klausimus. Tuo tarpu pagal Sąjungos teisę pripažintų organizacijų bendradarbiavimas reglamentuojamas Reglamento (EB) Nr. 391/2009 10 straipsnio 1 dalimi, kurioje nustatyta, kad pripažintos organizacijos turi viena su kita periodiškai konsultuotis, siekdamos užtikrinti organizacijų naudojamų taisyklių ir procedūrų bei jų įgyvendinimo lygiavertiškumą ir darną, ir nustatyta medžiagų, įrangos ir detalių klasės liudijimų tarpusavio pripažinimo atitinkamais atvejais sistema. Šios dvi 10 straipsnio 1 dalyje numatytos bendradarbiavimo procedūros galioja pripažintų organizacijų, vykdančių savo, kaip klasifikacinių bendrovių, įgaliojimus, privačiai veiklai, ir todėl yra taikomos nepriklausomai nuo vėliavos. Todėl PO kodekse numatytus bendradarbiavimo mechanizmus įtraukus į Sąjungos teisę, Reglamente (EB) Nr. 391/2009 nustatyta bendradarbiavimo sistema galiotų tik tai pripažintų organizacijų veiklai, kuri susijusi su laivais, plaukiojančiais su valstybių narių vėliavomis, o tai prieštarautų šiuo metu galiojantiems reikalavimams.

               (23)

               septintas neatitikimas: PO kodekso 2 dalies 3.9.3.3 punktas yra identiškas III kodekso 2 dalies 19 punktui, todėl 19 konstatuojamojoje dalyje pateikti argumentai analogiškai galioja ir šiai PO kodekso nuostatai.

               (24)

               jokiomis III kodekso arba PO kodekso nuostatomis niekaip neturėtų būti apribojamos Sąjungos galios pagal Sutartis ir tarptautinę teisę nustatyti atitinkamas sąlygas, pagal kurias būtų suteikiamas pripažinimas organizacijoms, kurios nori gauti valstybių narių įgaliojimus jų vardu vykdyti laivų apžiūros ir liudijimų išdavimo jiems veiklą, siekiant įgyvendinti Sąjungos tikslus, visų pirma, padidinti jūrų saugumą ir aplinkos apsaugą;

               (25)

               Reglamento (EB) Nr. 391/2009 10 straipsnio 1 dalyje nustatyta medžiagų, įrangos ir detalių klasės liudijimų tarpusavio pripažinimo sistema galioja tik Sąjungoje ir tik su valstybių narių vėliavomis plaukiojantiems laivams. Užsienio laivų atveju atitinkami liudijimai pripažįstami atitinkamų ES nepriklausančių vėliavos valstybių nuožiūra joms vykdant savo išimtinę jurisdikciją, visų pirma pagal Jungtinių Tautų jūrų teisės konvenciją (UNCLOS);

               (26)

               remdamasi savo vertinimu Komisija nusprendė, kad ankstesnėse konstatuojamosiose dalyse nurodytos III ir PO kodeksų nuostatos nesuderinamos su Reglamentu (EB) Nr. 391/2009 ir turėtų būti pašalintos iš jo taikymo srities. Todėl Reglamento (EB) Nr. 391/2009 2 straipsnio b punktas turėtų būti atitinkamai iš dalies pakeistas;

               (27)

               kadangi PO kodeksas įsigalioja 2015 m. sausio 1 d., šis reglamentas turėtų įsigalioti kuo greičiau po jo paskelbimo;

               (28)

               Jūrų saugumo ir teršimo iš laivų prevencijos komitetas (COSS) nuomonės apie šiame reglamente numatytas priemones nepateikė. Buvo nuspręsta, kad reikia įgyvendinimo akto, taigi pirmininkas pateikė jo projektą toliau svarstyti apeliaciniame komitete. Šiame reglamente numatytos priemonės atitinka apeliacinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 391/2009 2 straipsnio b punktas pakeičiamas taip:

      „b)   tarptautinės konvencijos– naujausios redakcijos 1974 m. lapkričio 1 d. Tarptautinė konvencija dėl žmogaus gyvybės apsaugos jūroje (SOLAS 74), išskyrus jos priedo XI–2 skyrių, 1966 m. balandžio 5 d. Tarptautinė konvencija dėl laivų krovininės vaterlinijos nustatymo ir 1973 m. lapkričio 2 d. Tarptautinė konvencija dėl teršimo iš laivų prevencijos (MARPOL) kartu su naujausios redakcijos jų protokolais ir pakeitimais, taip pat atitinkamais visose valstybėse narėse privalomais kodeksais, išskyrus TJO Priemonių įgyvendinimo kodekso 2 dalies 16.1, 18.1 ir 19 punktus ir TJO Pripažintų organizacijų kodekso 2 dalies 1.1, 1.3, 3.9.3.1, 3.9.3.2 ir 3.9.3.3 punktus.“

   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2015 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. gruodžio 17 d.

            Komisijos vardu

            Pirmininkas

         Jean-Claude JUNCKER

      (1)  OL L 131, 2009 5 28, p. 11.

      (2)  OL L 324, 2002 11 29, p. 1.

      (3)  2009 m. balandžio 23 d. Europos Parlamento ir Tarybos direktyva 2009/15/EB dėl laivų patikrinimo ir apžiūros organizacijų ir atitinkamos jūrų administracijų veiklos bendrųjų taisyklių ir standartų (OL L 131 2009 5 28, p. 47).

      (4)  2013 m. gegužės 13 d. Tarybos sprendimas 2013/268/ES dėl pozicijos, kurios Europos Sąjungos vardu turi būti laikomasi Tarptautinėje jūrų organizacijoje (TJO) dėl tam tikrų kodeksų ir tam tikrų konvencijų bei protokolų susijusių pakeitimų priėmimo (OL L 155, 2013 6 7, p. 3).


title: 2017 m. spalio 20 d. Komisijos įgyvendinimo reglamentas (ES) 2017/1928, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Kintoa (SKVN)]

text:
21.10.2017

               LT

               Europos Sąjungos oficialusis leidinys

               L 272/15

         KOMISIJOS ĮGYVENDINIMO REGLAMENTAS (ES) 2017/1928
   2017 m. spalio 20 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Kintoa (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 15 straipsnio 1 dalį ir 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Prancūzijos paraiška įregistruoti pavadinimą „Kintoa“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Kintoa“ turi būti įregistruotas,

               (3)

               2016 m. rugpjūčio 22 d. gautu raštu Prancūzijos valdžios institucijos Komisijai pranešė, kad ribotos atsakomybės žemės ūkio bendrija (EARL) Carré (M. Alain Cazanave, Le chalet, 380 Chemin du Carré, 64300 Sallespisse), kuri įsisteigusi Prancūzijos teritorijoje, teisėtai prekiauja produktu „Kintoa“ daugiau kaip 5 metus ir kad tai buvo nurodyta nacionalinėje prieštaravimo procedūroje;

               (4)

               kadangi 3 konstatuojamoje dalyje minėta įmonė atitinka Reglamento (ES) Nr. 1151/2012 15 straipsnio 1 dalyje nurodytas sąlygas, kad jai būtų suteiktas pereinamasis laikotarpis teisėtai naudoti pavadinimą po jo įregistravimo, iki 2017 m. gruodžio 31 d. jai turėtų būti suteiktas pereinamasis laikotarpis ir leista naudoti pavadinimą „Kintoa“;

               (5)

               šiame reglamente nustatytos priemonės atitinka Žemės ūkio produktų kokybės politikos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Kintoa“ (SKVN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.1 klasei „Šviežia mėsa (ir subproduktai)“, pavadinimas.
   2 straipsnis
   Ribotos atsakomybės žemės ūkio bendrijai (EARL) Carré (M. Alain Cazanave, Le chalet, 380, Chemin du Carré, 64300 Sallespisse) leidžiama toliau naudoti registruotą pavadinimą „Kintoa“ (SKVN) iki 2017 m. gruodžio 31 d.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. spalio 20 d.

            Komisijos vardu

            Pirmininkas

         Jean-Claude JUNCKER

      (1)  OL L 343, 2012 12 14, p. 1.

      (2)  OL C 90, 2017 3 23, p. 9.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2013 m. balandžio 22 d. Tarybos įgyvendinimo reglamentas (ES) Nr. 364/2013, kuriuo įgyvendinama Reglamento (ES) Nr. 204/2011 dėl ribojamųjų priemonių atsižvelgiant į padėtį Libijoje 16 straipsnio 2 dalis

text:
2013 4 23

                  LT

                  Europos Sąjungos oficialusis leidinys

                  L 111/25

         TARYBOS ĮGYVENDINIMO REGLAMENTAS (ES) Nr. 364/2013
         2013 m. balandžio 22 d.
         kuriuo įgyvendinama Reglamento (ES) Nr. 204/2011 dėl ribojamųjų priemonių atsižvelgiant į padėtį Libijoje 16 straipsnio 2 dalis
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. kovo 2 d. Tarybos reglamentą (ES) Nr. 204/2011 dėl ribojamųjų priemonių atsižvelgiant į padėtį Libijoje (1), ypač į jo 16 straipsnio 2 dalį,
         kadangi:

                     (1)

                     2011 m. kovo 2 d. Taryba priėmė Reglamentą (ES) Nr. 204/2011;

                     (2)

                     Taryba laikosi nuomonės, kad nebėra priežasčių vieną asmenį toliau laikyti įtrauktą į Reglamento (ES) Nr. 204/2011 III priede pateiktą sąrašą;

                     (3)

                     Reglamento (ES) Nr. 204/2011 III priedas turėtų būti atitinkamai atnaujintas,

               PRIĖMĖ ŠĮ REGLAMENTĄ:

            1 straipsnis
            Reglamento (ES) Nr. 204/2011 III priedas iš dalies pakeičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas yra privalomas visas ir tiesiogiai taikomas visose valstybėse narėse.
            Priimta Liuksemburge 2013 m. balandžio 22 d.

                  Tarybos vardu

                  Pirmininkė

               C. ASHTON

            (1)  OL L 58, 2011 3 3, p. 1.

            PRIEDAS
            Iš Reglamento (ES) Nr. 204/2011 III priede pateikto sąrašo išbraukiamas toliau nurodytam asmeniui skirtas įrašas:
            ASHKAL, Al-Barrani


title: 2013 m. birželio 18 d. Komisijos įgyvendinimo reglamentas (ES) Nr. 564/2013 dėl Europos cheminių medžiagų agentūrai mokėtinų mokesčių pagal Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo  Tekstas svarbus EEE

text:
19.6.2013

               LT

               Europos Sąjungos oficialusis leidinys

               L 167/17

         KOMISIJOS ĮGYVENDINIMO REGLAMENTAS (ES) Nr. 564/2013
   2013 m. birželio 18 d.
   dėl Europos cheminių medžiagų agentūrai mokėtinų mokesčių pagal Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 80 straipsnio 1 dalį,
   kadangi:

               (1)

               turėtų būti nustatyta mokesčių, mokėtinų Europos cheminių medžiagų agentūrai (toliau – Agentūra), struktūra ir dydis bei mokėjimo sąlygos;

               (2)

               mokesčių struktūra ir suma turėtų būti nustatomos atsižvelgiant į darbą, kurį pagal Reglamentą (ES) Nr. 528/2012 turi atlikti Agentūra. Mokesčių suma turėtų būti tokio dydžio, kad būtų užtikrinta, jog iš jų gaunamų pajamų (kartu su kitais Agentūros pajamų šaltiniais) pakaktų su suteiktomis paslaugomis susijusioms išlaidoms padengti;

               (3)

               remiantis Reglamento (ES) Nr. 528/2012 80 straipsnio 3 dalies d punktu, nustatant mokesčių struktūrą ir dydžius atsižvelgiama į tai, ar informaciją teikia vienas subjektas atskirai ar keli subjektai bendrai. Siekiant atsižvelgti į tikrąjį Agentūros darbo krūvį ir skatinti bendrai teikti informaciją, tikslinga už paraišką rinkti tik vieną mokestį tuo atveju, kai keli asmenys kartu kreipiasi dėl veikliosios medžiagos patvirtinimo arba veikliosios medžiagos patvirtinimo atnaujinimo;

               (4)

               siekiant atsižvelgti į konkrečius mažų ir vidutinių Sąjungoje įsisteigusių įmonių, apibrėžtų 2003 m. gegužės 6 d. Komisijos rekomendacijoje 2003/361/EB dėl mikro-, mažųjų ir vidutinių įmonių apibrėžimo (2), (toliau MVĮ) poreikius, tokioms įmonėms turėtų būti taikomi sumažinti mokesčiai už veikliosios medžiagos patvirtinimą, patvirtinimo atnaujinimą arba įtraukimą į Reglamento (ES) Nr. 528/2012 I priedą ir už biocidinių produktų autorizacijos liudijimą arba liudijimo atnaujinimą. Sumažinant mokestį reikėtų atsižvelgti į nemažą biocidų sektoriuje veikiančių MVĮ skaičių, taip pat užtikrinti, kad kitoms įmonėms nebūtų nustatyti per dideli mokesčiai ir kad Agentūros darbas būtų visapusiškai finansuojamas. Siekiant neskatinti teikti paraiškų dėl produktų, kurių sudėtyje yra veikliųjų medžiagų, atitinkančių galimai keistinos veikliosios medžiagos kriterijus, nurodytus Reglamento (ES) Nr. 528/2012 10 straipsnio 1 dalyje, taip pat dėl tokių veikliųjų medžiagų, paraiškoms dėl tokių biocidinių produktų arba veikliųjų medžiagų sumažinti mokesčiai neturėtų būti taikomi;

               (5)

               atsižvelgiant į tai, kad Agentūrai susidaro darbo krūvis nagrinėjant pagal Reglamento (ES) Nr. 528/2012 77 straipsnį pateiktus apeliacinius skundus, tikslinga pagal to reglamento 77 straipsnio 1 dalies trečią pastraipą nustatyti tokių skundų nagrinėjimo mokestį. Tačiau siekiant neįstumti į nepalankią padėtį pagrįstus apeliacinius skundus teikiančių asmenų, tikslinga tokius mokesčius grąžinti, jei skundas yra gerai pagrįstas;

               (6)

               atsižvelgiant į tai, kad Agentūros darbo krūvis mažesnis, kai paraiškos atmetamos prieš jas patvirtinant ar per patvirtinimo etapą arba jas vertinant atsiimamos, tikslinga tokiais atvejais grąžinti dalį sumokėtų mokesčių;

               (7)

               skatinant teikti paraiškas patvirtinti veikliąsias medžiagas, kurios yra tinkama alternatyva patvirtintoms veikliosioms medžiagoms, atitinkančioms vieną iš netvirtinimo kriterijų, nurodytų Reglamento (ES) Nr. 528/2012 5 straipsnio 1 dalyje, tikslinga nustatyti tokių paraiškų mokesčio grąžinimą;

               (8)

               nustatant mokestį už paraiškas įtraukti į Reglamento (ES) Nr. 528/2012 I priedą grėsmės nekeliančias veikliąsias medžiagas, reikėtų atsižvelgti į apskaičiuotą darbo krūvį, kurio reikia Agentūrai išnagrinėti tokias paraiškas, ir į viešąjį interesą leisti patvirtinti produktus, kurių sudėtyje yra tokių veikliųjų medžiagų;

               (9)

               siekiant neskatinti teikti paraiškų patvirtinti veikliąsias medžiagas, atitinkančias galimai keistinos veikliosios medžiagos kriterijus, nurodytus Reglamento (ES) Nr. 528/2012 10 straipsnio 1 dalyje, arba atnaujinti tokių veikliųjų medžiagų patvirtinimą ir paraiškų išduoti arba atnaujinti produktų, dėl kurių pagal Reglamento (ES) Nr. 528/2012 23 straipsnį reikia atlikti lyginamąjį vertinimą, autorizacijos liudijimą, taip pat siekiant padėti gauti lėšų šiame reglamente numatytiems mokesčio atsisakymo ir mažinimo atvejais, mokesčius už tokias paraiškas tikslinga padidinti;

               (10)

               atsižvelgiant į tai, kad Agentūrai susidaro darbo krūvis nagrinėjant pagal 2013 m. balandžio 18 d. Komisijos įgyvendinimo reglamentą (ES) Nr. 354/2013 dėl pakeitimų, susijusių su biocidiniais produktais, autorizuotais pagal Europos Parlamento ir Tarybos reglamentą (ES) Nr. 528/2012 (3), pateiktą prašymą pateikti nuomonę dėl pakeitimo klasifikavimo, tikslinga nustatyti tokių prašymų nagrinėjimo mokestį. Tačiau siekiant, kiek įmanoma, neįstumti į nepalankią padėtį pareiškėjų, kurių prašymai pakeitimą priskirti nedideliems arba administracinio pobūdžio pakeitimams yra pagrįsti, tikslinga sumažinti mokestį už paskesnę pakeitimo paraišką, kai pagal prašymą priimama rekomendacija pakeitimą priskirti nedideliems arba administracinio pobūdžio pakeitimams;

               (11)

               atsižvelgiant į tai, kad Agentūrai susidaro darbo krūvis nagrinėjant prašymus įtraukti į atitinkamų asmenų, numatytų Reglamento (ES) Nr. 528/2012 95 straipsnyje, sąrašą, tikslinga už tokias paraiškas rinkti mokesčius. Darbo nagrinėjant tokią paraišką krūvis priklausys nuo to, ar atitinkamas asmuo pateikia sutikimo raštą ar naują dokumentaciją, kadangi pastaruoju atveju Agentūra turės patikrinti, ar dokumentacija atitinka Reglamento (ES) Nr. 528/2012 II priedo reikalavimus arba, tam tikrais atvejais, 1998 m. vasario 16 d. Europos Parlamento ir Tarybos direktyvos 98/8/EB dėl biocidinių produktų pateikimo į rinką (4) IIA priedo reikalavimus. Tikslinga mokestį atitinkamai diferencijuoti;

               (12)

               atsižvelgiant į tai, kad Agentūrai susidaro darbo krūvis nagrinėjant prašymą neatskleisti informacijos pagal Reglamento (ES) Nr. 528/2012 66 straipsnio 4 dalį, tikslinga už tokius prašymus rinkti mokesčius;

               (13)

               kadangi Agentūros biudžetas sudaromas ir vykdomas eurais ir ataskaitos pateikiamos eurais pagal 2012 m. spalio 25 d. Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (5) 19 straipsnį, pagal 2002 m. gruodžio 23 d. Komisijos reglamento (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6), 17 straipsnį ir pagal 2008 m. rugsėjo 24 d. Europos cheminių medžiagų agentūros finansinio reglamento (7) 17 straipsnį, tikslinga mokesčius rinkti tik eurais;

               (14)

               pagal Reglamento (ES) Nr. 528/2012 80 straipsnio 3 dalies f punktą mokesčių mokėjimo terminai turėtų būti nustatomi tinkamai atsižvelgiant į tame reglamente numatytų procedūrų terminus;

               (15)

               šiame reglamente nustatyti mokesčiai turėtų būti tinkamais intervalais persvarstomi, kad mokesčiai būtų pritaikomi atsižvelgiant į infliacijos dydį ir faktines Agentūros paslaugų teikimo sąnaudas. Persvarstant mokesčius reikėtų atsižvelgti į Agentūros kaupiamą patirtį pagal reglamentą nagrinėjant paraiškas ir tokiu būdu jos pasiektą našumą;

               (16)

               Biocidinių produktų nuolatinis komitetas, nurodytas Reglamento (ES) Nr. 528/2012 82 straipsnio 1 dalyje, nepateikė nuomonės dėl šiame reglamente numatytų priemonių. Kadangi buvo nuspręsta, kad reikia įgyvendinimo akto, pirmininkas pateikė jo projektą toliau svarstyti Apeliaciniame komitete. Apeliacinis komitetas nuomonės nepateikė,

         PRIĖMĖ ŠĮ REGLAMENTĄ:
   I   SKYRIUS

      MOKESČIAI

   1 straipsnis
   Mokesčiai už darbą, susijusį su veikliosiomis medžiagomis
   Agentūra renka I priedo 1 lentelėje nurodytus mokesčius už Reglamente (ES) Nr. 528/2012 reikalaujamą darbą, kurį reikia atlikti tvirtinant ir atnaujinant veikliųjų medžiagų patvirtinimą, ir už jų įtraukimą į to reglamento I priedą.
   2 straipsnis
   Mokesčiai už darbą, susijusį su biocidinių produktų Sąjungos autorizacijos liudijimų išdavimu
   Agentūra renka II priedo 1 lentelėje nurodytus mokesčius už Reglamente (ES) Nr. 528/2012 reikalaujamą darbą, kurį reikia atlikti išduodant biocidinių produktų Sąjungos autorizacijos liudijimus.
   3 straipsnis
   Kiti mokesčiai
   1.   Agentūra renka III priede nurodytus mokesčius už Reglamente (ES) Nr. 528/2012 reikalaujamą darbą nustatant techninį lygiavertiškumą, nagrinėjant tarpusavio pripažinimo paraiškas, prašymus įtraukti į atitinkamų asmenų sąrašą ir prašymus neatskleisti Agentūrai pateiktos informacijos.
   2.   Agentūra renka III priede nurodytus metinius mokesčius už kiekvieną biocidinį produktą arba biocidinių produktų grupę, kuriems išduotas Sąjungos autorizacijos liudijimas. Metinis mokestis sumokamas per pirmąsias ir kiekvienas kitas autorizacijos liudijimo įsigaliojimo metines. Šis mokestis mokamas už praėjusius metus.
   4 straipsnis
   Mokesčiai už apeliacinius skundus dėl Agentūros sprendimo pagal Reglamento (ES) Nr. 528/2012 77 straipsnį
   1.   Agentūra renka III priede nurodytą mokestį už bet kokį pagal Reglamento (ES) Nr. 528/2012 77 straipsnį pateiktą apeliacinį skundą dėl Agentūros sprendimo.
   2.   Kol atitinkamas mokestis Agentūrai nesumokėtas, laikoma, kad apeliacinė komisija skundo negavo.
   3.   Jei apeliacinė komisija mano, kad apeliacinis skundas yra nepriimtinas, mokestis negrąžinamas.
   4.   Agentūra grąžina pagal 1 dalį sumokėtą mokestį, jei Agentūros vykdomasis direktorius pataiso sprendimą pagal Europos Parlamento ir Tarybos reglamento (ES) Nr. 1907/2006 (8) 93 straipsnio 1 dalį arba jei apeliacinis skundas išsprendžiamas jį pateikusio asmens naudai.
   5 straipsnis
   Mokesčio, susijusio su alternatyvomis patvirtintoms veikliosioms medžiagoms, atitinkančioms vieną iš netvirtinimo kriterijų, grąžinimo galimybė
   1.   Pareiškėjas, pateikęs Agentūrai paraišką patvirtinti veikliąją medžiagą, kuri gali būti tinkama alternatyva, kaip apibrėžta Reglamento (ES) Nr. 528/2012 5 straipsnio 2 dalies antroje pastraipoje, patvirtintai veikliajai medžiagai, atitinkančiai vieną iš to reglamento 5 straipsnio 1 dalyje nurodytų netvirtinimo kriterijų, gali reikalauti grąžinti mokestį, mokėtiną Agentūrai.
   2.   Komisija dėl prašymo sprendžia, pagal Reglamento (ES) Nr. 528/2012 8 straipsnio 4 dalį gavusi Agentūros nuomonę, kurioje pateikiama ir rekomendacija, ar veiklioji medžiaga yra tinkama alternatyva, kaip apibrėžta Reglamento (ES) Nr. 528/2012 5 straipsnio 2 dalies antroje pastraipoje.
   3.   Kai Komisija nusprendžia, kad veiklioji medžiaga yra tinkama alternatyva, Agentūra apie tai praneša pareiškėjui ir grąžina visą 1 pastraipoje nurodytą mokestį.
   II   SKYRIUS

      MVĮ SKIRTA PAGALBA

   6 straipsnis
   MVĮ statuso pripažinimas
   1.   Potencialus pareiškėjas, prieš pateikdamas Agentūrai paraišką patvirtinti veikliąją medžiagą, atnaujinti jos patvirtinimą arba įtraukti į Reglamento (ES) Nr. 528/2012 I priedą ar išduoti biocidinio produkto arba biocidinių produktų grupių Sąjungos autorizacijos liudijimą (atitinkamai pagal to reglamento 7 straipsnio 1 dalį, 13 straipsnio 1 dalį, 28 straipsnio 4 dalį, 43 straipsnio 1 dalį arba 45 straipsnio 1 dalį) su prašymu skirti mažesnį MVĮ nustatytą mokestį, pateikia Agentūrai atitinkamą informaciją, kuria įrodoma, kad jis turi teisę į tokį mokesčio sumažinimą, nes turi MVĮ statusą, kaip apibrėžta Rekomendacijoje 2003/361/EB.
   2.   Tuo atveju, kai teikiama paraiška patvirtinti veikliąją medžiagą, atnaujinti jos patvirtinimą arba įtraukti į Reglamento (ES) Nr. 528/2012 I priedą, šis klausimas sprendžiamas pagal nuorodą į potencialaus pareiškėjo atstovaujamą veikliosios medžiagos gamintoją. Tuo atveju, kai teikiama paraiška išduoti biocidinio produkto arba biocidinių produktų grupių autorizacijos liudijimą, šis klausimas sprendžiamas pagal nuorodą į potencialų autorizacijos liudijimo turėtoją.
   3.   Agentūra paskelbia atitinkamos informacijos, kuri turi būti pateikta pagal 1 pastraipą, sąrašą.
   4.   Agentūra per 45 dienas nuo visos 1 pastraipoje nurodytos atitinkamos informacijos gavimo dienos priima sprendimą dėl to, koks ir ar iš viso gali būti pripažintas MVĮ statusas.
   5.   Įmonės pripažinimas MVĮ pagal Reglamentą (ES) Nr. 528/2012 pateiktoms paraiškoms galioja dvejus metus.
   6.   Pagal 4 pastraipą Agentūros priimtas sprendimas gali būti apskundžiamas vadovaujantis Reglamento (ES) Nr. 528/2012 77 straipsniu.
   7 straipsnis
   Mokesčių už paraiškas sumažinimas
   1.   Agentūrai už paraiškas mokėtini mokesčiai, kaip nurodyta I priedo 2 lentelėje ir II priedo 2 lentelėje, Sąjungoje įsisteigusioms MVĮ yra sumažinami.
   2.   Mokesčiai už paraiškas patvirtinti veikliąją medžiagą, atnaujinti jos patvirtinimą arba įtraukti į Reglamento (ES) Nr. 528/2012 I priedą sumažinami tik tuo atveju, jei veiklioji medžiaga nėra galimai keistina medžiaga.
   3.   Mokesčiai už paraiškas išduoti biocidinių produktų autorizacijos liudijimą arba atnaujinimo liudijimą sumažinami tik tuo atveju, jei produkto sudėtyje nėra galimai keistinos veikliosios medžiagos.
   III   SKYRIUS

      MOKĖJIMAI

   8 straipsnis
   Mokėjimo būdai
   1.   Šiame reglamente nustatyti mokesčiai mokami eurais.
   2.   Mokėjimas vykdomas tik Agentūrai išdavus sąskaitą faktūrą.
   3.   Nukrypstant nuo 2 dalies, pagal 4 straipsnį mokėtini mokesčiai sumokami pateikiant apeliacinį skundą.
   4.   Mokėjimas vykdomas pervedant į Agentūros banko sąskaitą.
   9 straipsnis
   Mokėjimo identifikavimas
   1.   Atliekant kiekvieną mokėjimą, išskyrus 8 straipsnio 3 dalyje nurodytus mokėjimus, nuorodos lauke įrašomas sąskaitos faktūros numeris.
   2.   Vykdant mokėjimus pagal 8 straipsnio 3 dalį, nuorodos lauke nurodoma apeliacinio skundo teikėjo (-ų) tapatybė ir, jei yra, skundžiamo sprendimo numeris.
   3.   Jei mokėjimo paskirties neįmanoma nustatyti, Agentūra nustato laikotarpį, per kurį mokestį sumokėjusi šalis privalo raštu nurodyti mokėjimo paskirtį. Jeigu Agentūra iki nustatyto termino pabaigos negauna pranešimo apie mokėjimo paskirtį, mokėjimas laikomas negaliojančiu ir atitinkama suma grąžinama mokestį sumokėjusiai šaliai.
   10 straipsnis
   Mokėjimo data
   1.   Jei nenurodyta kitaip, mokesčiai sumokami per 30 dienų nuo tos dienos, kai Agentūra pateikia sąskaitą faktūrą.
   2.   Mokėjimo įvykdymo data laikoma ta data, kurią visa mokėtina suma pervedama į Agentūros banko sąskaitą.
   3.   Mokėjimas laikomas atliktu laiku, jei pateikiama pakankamai dokumentais pagrįstų įrodymų, kad mokestį sumokėjusi šalis iki nurodyto termino pabaigos atliko pavedimą į sąskaitoje faktūroje nurodytą banko sąskaitą. Finansų įstaigos išduotas pavedimo atlikimo patvirtinimas laikomas pakankamu įrodymu.
   11 straipsnis
   Nepriemoka
   1.   Laikoma, kad mokėjimo termino (buvo) laikytasi tik tuo atveju, jeigu laiku sumokama visa mokesčio suma.
   2.   Jei sąskaitoje faktūroje nurodytos kelios operacijos, Agentūra gali visas nepriemokas priskirti bet kuriai iš nurodytų operacijų. Mokėjimų priskyrimo kriterijus nustato Agentūros valdančioji taryba.
   12 straipsnis
   Permokėtų sumų grąžinimas
   1.   Permokėtų mokesčių sumų grąžinimo mokestį sumokėjusiai šaliai taisykles nustato Agentūros vykdomasis direktorius; jos skelbiamos Agentūros interneto svetainėje.
   Tačiau, jei permokėta suma yra mažesnė nei 200 EUR ir ją permokėjusi šalis nepateikė atskiro prašymo grąžinti, permokėta suma negrąžinama.
   2.   Jokių permokėtų ir nesusigrąžintų sumų negalima užskaityti kaip ateities mokėjimo Agentūrai.
   13 straipsnis
   Mokesčių sumų grąžinimas paraiškų atmetimo prieš patvirtinimo etapą ar per šį etapą arba paraiškų atsiėmimo per vertinimo etapą atvejais
   1.   Agentūra grąžina 90 % sumokėto mokesčio sumos, jeigu paraiška patvirtinti veikliąją medžiagą arba išduoti biocidinio produkto autorizacijos liudijimą, pateikta atitinkamai pagal Reglamento (ES) Nr. 528/2012 7 straipsnio 1 dalį arba 43 straipsnio 1 dalį, arba paraiška dėl nedidelio arba esminio produkto pakeitimo yra atmetama prieš arba per patvirtinimo etapą.
   2.   Agentūra grąžina 75 % sumokėto mokesčio sumos, jeigu paraiška patvirtinti veikliąją medžiagą arba išduoti biocidinio produkto autorizacijos liudijimą, pateikta atitinkamai pagal Reglamento (ES) Nr. 528/2012 7 straipsnio 1 dalį arba 43 straipsnio 1 dalį, arba paraiška dėl esminio produkto pakeitimo yra atsiimama prieš vertinančiajai kompetentingai institucijai išsiunčiant Agentūrai vertinimo ataskaitą.
   Sumokėtas mokestis negrąžinamas paraišką atsiėmus po to, kai vertinančioji kompetentinga institucija išsiunčia Agentūrai savo vertinimo ataskaitą.
   3.   Likusios mokesčių sumos grąžinimo mokestį sumokėjusiai šaliai taisykles nustato Agentūros vykdomasis direktorius; jos skelbiamos Agentūros interneto svetainėje.
   IV   SKYRIUS

      BAIGIAMOSIOS NUOSTATOS

   14 straipsnis
   Kompensacija pranešėjams
   Pranešėjų funkcijas atliekantiems Biocidinių produktų komiteto nariams kompensacija mokama iš mokesčių, pagal 80 straipsnio 2 dalį sumokėtų valstybių narių kompetentingoms institucijoms, veikiančioms kaip vertinančiosios kompetentingos institucijos.
   15 straipsnis
   Mokesčiai
   1.   Pritarus Komisijai ir Agentūros valdančiosios tarybos sprendimu Agentūra gali nustatyti mokesčius už suteiktas administracines ir technines paslaugas, kurias šalies prašymu ji teikia pagal Reglamentą (ES) Nr. 528/2012, kad palengvintų jo įgyvendinimą. Agentūros vykdomasis direktorius gali nuspręsti nerinkti mokesčio iš tarptautinių organizacijų ar šalių, kurios prašo Agentūros pagalbos.
   2.   Mokesčių suma nustatoma tokio dydžio, kad padengtų išlaidas, susijusias su Agentūros suteiktomis paslaugomis, ir neviršytų šioms išlaidoms padengti reikalingos sumos.
   3.   Mokestis sumokamas per 30 kalendorinių dienų nuo tos dienos, kai Agentūra pateikia sąskaitą faktūrą.
   16 straipsnis
   Laikinoji sąmata
   Pagal Europos Parlamento ir Tarybos reglamento (EB) Nr. 1907/2006 96 straipsnio 5 dalį rengdama visų išlaidų ir pajamų sąmatą kitiems finansiniams metams, Agentūros (9) valdančioji taryba įtraukia specialią laikiną pajamų, gautų iš mokesčių, surinktų vykdant pagal Reglamentą (ES) Nr. 528/2012 Agentūrai pavestą veiklą, sąmatą, kuri atsieta nuo pajamų iš bet kokių Sąjungos subsidijų.
   17 straipsnis
   Peržiūra
   Komisija šiame reglamente nustatytus mokesčius perskaičiuoja kasmet atsižvelgdama į infliacijos lygį, kuris nustatomas pagal Eurostato skelbiamą Europos vartotojų kainų indeksą. Pirmas perskaičiavimas atliekamas iki 2015 m. sausio 1 d.
   Komisija taip pat nuolat persvarsto šį reglamentą atsižvelgdama į svarbią informaciją, gaunamą apie Agentūros pajamų ir išlaidų prognozių prielaidas. Ne vėliau kaip iki 2015 m. sausio 1 d. Komisija persvarsto šį reglamentą ir, jei reikia, jį iš dalies keičia, visų pirma atsižvelgdama į Agentūrai reikalingus išteklius ir į išteklius, kurių reikia valstybių narių kompetentingoms institucijoms teikiant panašias paslaugas. Persvarstant šį reglamentą atsižvelgiama į MVĮ patiriamą poveikį ir, jei reikia, perskaičiuojami mokesčio, kurį leidžiama mažinti MVĮ, mažinimo koeficientai.
   18 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. birželio 18 d.

            Komisijos vardu

            Pirmininkas

         José Manuel BARROSO

      (1)  OL L 167, 2012 6 27, p. 1.

      (2)  OL L 124, 2003 5 20, p. 36.

      (3)  OL L 109, 2013 4 19, p. 4.

      (4)  OL L 123, 1998 2 24, p. 1.

      (5)  OL L 298, 2012 10 26, p. 1.

      (6)  OL L 357, 2002 12 31, p. 72.

      (7)  MB/53/2008 (galutinis).

      (8)  OL L 396, 2006 12 30, p. 1.

      (9)  OL L 396, 2006 12 30, p. 1.

      I PRIEDAS

         Su veikliosiomis medžiagomis susiję mokesčiai

         1   lentelė

         Standartiniai mokesčiai

                  Bendras užduoties apibūdinimas atitinkama Reglamento (ES) Nr. 528/2012 nuostata

                  Specialios sąlygos arba užduoties aprašymas

                  Mokestis (EUR)

                  Veikliosios medžiagos patvirtinimas; 7 straipsnio 2 dalis

                  Mokestis už pirmą produktų tipą, kuriam priskiriama tvirtinamoji veiklioji medžiaga

                  120 000

                  Papildomas mokestis už kiekvieną papildomą produktų tipą

                  40 000

                  Papildomas mokestis už kiekvieną produktų tipą (tiek pirmą produktų tipą, tiek visus papildomus produktų tipus), jei veiklioji medžiaga yra galimai keistina medžiaga pagal Reglamento (ES) Nr. 528/2012 10 straipsnį

                  20 000

                  Mokestis už patvirtinimo pakeitimą, išskyrus papildomo produktų tipo įtraukimą

                  20 000

                  Patvirtinimo galiojimo pratęsimas; 13 straipsnio 3 dalis

                  Mokestis už pirmą produktų tipą, kuriam priskiriama veiklioji medžiaga, kurios galiojimą prašoma pratęsti

                  15 000

                  Papildomas mokestis už kiekvieną papildomą produktų tipą

                  1 500

                  Papildomas mokestis už pirmą produktų tipą, kuriam priskiriama veiklioji medžiaga, kurios galiojimą prašoma pratęsti, kai nuspręsta, jog reikalingas išsamus vertinimas pagal Reglamento (ES) Nr. 528/2012 14 straipsnio 1 dalį

                  25 000

                  Papildomas mokestis už kiekvieną papildomą produktų tipą, kai nuspręsta, jog reikalingas išsamus vertinimas pagal Reglamento (ES) Nr. 528/2012 14 straipsnio 1 dalį

                  2 500

                  Papildomas mokestis už kiekvieną produktų tipą (tiek pirmą produktų tipą, tiek visus papildomus produktų tipus), jei veiklioji medžiaga yra galimai keistina medžiaga pagal Reglamento (ES) Nr. 528/2012 10 straipsnį

                  20 000

                  Veikliosios medžiagos įtraukimas į I priedą; 28 straipsnis

                  Mokestis už veikliosios medžiagos įtraukimą į I priedą pirmą kartą

                  10 000

                  Mokestis už veikliosios medžiagos įtraukimo į I priedą pakeitimą

                  2 000

                  Pranešimas vadovaujantis reglamento (EB) Nr. 1451/2007 3a straipsniu

                  Mokestis už kiekvieną medžiagos ir produktų tipo derinį
                  Mokestis už pranešimą išskaičiuojamas iš paskesnės paraiškos pagal Reglamento (ES) Nr. 528/2012 7 straipsnį

                  10 000

         2   lentelė

         Mokesčio už paraiškas dėl veikliųjų medžiagų patvirtinimo, patvirtinimo galiojimo pratęsimo, įtraukimo į I priedą sumažinimas, jei veikliosios medžiagos gamintojas yra Sąjungoje įsteigta MVĮ, išskyrus kai aktyvioji medžiaga yra galimai keistina

                  Įmonės rūšis

                  Sumažinimas (% nuo standartinio mokesčio)

                  Labai maža įmonė

                  60

                  Mažoji įmonė

                  40

                  Vidutinė įmonė

                  20

      II PRIEDAS

         Mokesčiai už Sąjungos autorizacijos liudijimą biocidiniams produktams

         1   lentelė

         Standartiniai mokesčiai

                  Bendras užduoties apibūdinimas atitinkama Reglamento (ES) Nr. 528/2012 nuostata

                  Specialios sąlygos arba užduoties aprašymas

                  Mokestis (EUR)

                  Sąjungos autorizacijos liudijimo išdavimas, nekeičiamos sudėties produktas; 43 straipsnio 2 dalis

                  Mokestis už kiekvieną produktą, kuris nėra identiškas tipiniam produktui (vienam iš tipinių produktų), vertintam medžiagos patvirtinimo tikslais

                  80 000

                  Mokestis už kiekvieną produktą, identišką tipiniam produktui (vienam iš tipinių produktų), vertintam medžiagos patvirtinimo tikslais

                  40 000

                  Papildomas mokestis už kiekvieną produktą, kai pagal Reglamento (ES) Nr. 528/2012 23 straipsnį reikalingas lyginamasis vertinimas

                  40 000

                  Papildomas mokestis už kiekvieną produktą, kai prašomas autorizacijos liudijimas pagal Reglamento (ES) Nr. 528/2012 55 straipsnio 2 dalį yra laikinas

                  10 000

                  Sąjungos autorizacijos liudijimo išdavimas, biocidinių produktų grupė; 43 straipsnio 2 dalis

                  Mokestis už kiekvieną grupę

                  150 000

                  Papildomas mokestis už kiekvieną grupę, kai pagal Reglamento (ES) Nr. 528/2012 23 straipsnį reikalingas lyginamasis vertinimas

                  60 000

                  Papildomas mokestis už kiekvieną grupę, kai prašomas autorizacijos liudijimas pagal Reglamento (ES) Nr. 528/2012 55 straipsnio 2 dalį yra laikinas

                  15 000

                  Pranešimas Agentūrai apie papildomą biocidinių produktų grupės produktą; 17 straipsnio 6 dalis

                  Mokestis už kiekvieną papildomą produktą

                  2 000

                  To paties biocidinio produkto Sąjungos autorizacijos liudijimas; 17 straipsnio 7 dalis

                  Mokestis už kiekvieną produktą, kuris yra „tas pats produktas“, kaip apibrėžta 2013 m. gegužės 6 d. Komisijos įgyvendinimo reglamente (ES) Nr. 414/2013, kuriuo pagal Europos Parlamento ir Tarybos reglamentą (ES) Nr. 528/2012 nustatoma tokių pačių biocidinių produktų autorizacijos liudijimų išdavimo tvarka (1)

                  2 000

                  Esminis produkto ar produktų grupės, kurių atžvilgiu išduotas autorizacijos liudijimas, pakeitimas; 50 straipsnio 2 dalis

                  Mokestis už kiekvieną paraišką

                  40 000

                  Nedidelis produkto ar produktų grupės, kurių atžvilgiu išduotas autorizacijos liudijimas, pakeitimas; 50 straipsnio 2 dalis

                  Mokestis už kiekvieną paraišką

                  15 000

                  Administracinis produkto ar produktų grupės, kurių atžvilgiu išduotas autorizacijos liudijimas, pakeitimas; 50 straipsnio 2 dalis

                  Mokestis už kiekvieną pranešimą

                  2 000

                  Rekomendacija dėl produkto ar produktų grupės, kurių atžvilgiu išduotas autorizacijos liudijimas, pakeitimo klasifikavimo; 50 straipsnio 2 dalis

                  Mokestis už kiekvieną paraišką pagal Reglamentą (ES) Nr. 354/2013.
                  Jeigu rekomenduojama pakeitimą priskirti administraciniams arba nedideliems pakeitimams, mokestis už paraišką išskaičiuojamas iš paskesnės paraiškos arba pranešimo pagal Reglamentą (ES) Nr. 354/2013

                  2 000

                  Sąjungos autorizacijos liudijimo galiojimo pratęsimas, nekeičiamos sudėties produktas; 45 straipsnio 3 dalis

                  Mokestis už kiekvieną produktą

                  5 000

                  Papildomas mokestis už kiekvieną produktą, kai nuspręsta, jog reikalingas išsamus vertinimas pagal Reglamento (ES) Nr. 528/2012 14 straipsnio 1 dalį

                  15 000

                  Papildomas mokestis už kiekvieną produktą, kai pagal Reglamento (ES) Nr. 528/2012 23 straipsnį reikalingas lyginamasis vertinimas

                  40 000

                  Sąjungos autorizacijos liudijimo galiojimo pratęsimas, biocidinių produktų grupė; 45 straipsnio 3 dalis

                  Mokestis už kiekvieną produktų grupę

                  7 500

                  Papildomas mokestis už kiekvieną produktų grupę, kai nuspręsta, jog reikalingas išsamus vertinimas pagal Reglamento (ES) Nr. 528/2012 14 straipsnio 1 dalį

                  22 500

                  Papildomas mokestis už kiekvieną produktų grupę, kai pagal Reglamento (ES) Nr. 528/2012 23 straipsnį reikalingas lyginamasis vertinimas

                  60 000

         2   lentelė

         Mokesčio už paraiškas dėl biocidinių produktų arba biocidinių produktų grupių Sąjungos autorizacijos liudijimų išdavimo ir galiojimo pratęsimo sumažinimas, jei numatomas autorizacijos liudijimo turėtojas yra Sąjungoje įsteigta MVĮ, išskyrus kai produkto sudėtyje yra aktyvioji medžiaga, kuri yra galimai keistina

                  Įmonės rūšis

                  Sumažinimas (% nuo standartinio mokesčio)

                  Labai maža įmonė

                  30

                  Mažoji įmonė

                  20

                  Vidutinė įmonė

                  10

         (1)  OL L 125, 2013 5 7, p. 4.

      III PRIEDAS

         Kiti mokesčiai

                  Bendras užduoties apibūdinimas atitinkama Reglamento (ES) Nr. 528/2012 nuostata

                  Specialios sąlygos arba užduoties aprašymas

                  Mokestis (EUR)

                  Techninis lygiavertiškumas; 54 straipsnio 3 dalis

                  Mokestis, kai veiklioji medžiaga gauta kitaip tik pakeitus gamybos vietą, o paraiška grindžiama grynai analizės duomenimis

                  5 000

                  Mokestis, kai veiklioji medžiaga gauta ne vien pakeitus gamybos vietą, o paraiška grindžiama grynai analizės duomenimis

                  20 000

                  Mokestis, kai nebuvo įvykdytos ankstesnės sąlygos

                  40 000

                  Metinis mokestis už biocidinius produktus, kurių atžvilgiu išduotas Sąjungos autorizacijos liudijimas; 80 straipsnio 1 dalies a punktas

                  Mokestis už kiekvieno biocidinio produkto atžvilgiu išduotą Sąjungos autorizacijos liudijimą

                  10 000

                  Mokestis už kiekvienos biocidinių produktų grupės atžvilgiu išduotą Sąjungos autorizacijos liudijimą

                  20 000

                  Tarpusavio pripažinimo teikimo mokestis; 80 straipsnio 1 dalies a punktas

                  Mokestis už kiekvieną produktą arba produktų grupę, dėl kurių pateikta tarpusavio pripažinimo paraiška, vienai valstybei narei, į kurią kreiptasi dėl tarpusavio pripažinimo

                  700

                  Skundas; 77 straipsnio 1 dalis

                  Mokestis už kiekvieną apeliacinį skundą

                  2 500

                  Paraiškos dėl įtraukimo į atitinkamų asmenų sąrašą teikimas; 95 straipsnis

                  Mokestis už kiekvieną pateiktą sutikimo naudotis dokumentacija, kurią Agentūra arba vertinančioji kompetentinga institucija yra pripažinusi išsamia, raštą

                  2 000

                  Mokestis už kiekvieną pateiktą sutikimo naudotis dalimi dokumentacijos, kurią Agentūra arba vertinančioji kompetentinga institucija yra pripažinusi išsamia, kartu su papildomais duomenimis, raštą

                  20 000

                  Mokestis už kiekvienos naujos dokumentacijos teikimą

                  40 000

                  Agentūrai pateikti prašymai pagal 66 straipsnio 4 dalį

                  Mokestis už kiekvieną dokumentacijos vienetą, kuriam prašoma suteikti konfidencialios informacijos statusą

                  1 000


title: 2011 m. lapkričio 29 d. Komisijos įgyvendinimo reglamentas (ES) Nr. 1247/2011 dėl tam tikrų prekių klasifikavimo Kombinuotojoje nomenklatūroje

text:
2.12.2011

               LT

               Europos Sąjungos oficialusis leidinys

               L 319/34

         KOMISIJOS ĮGYVENDINIMO REGLAMENTAS (ES) Nr. 1247/2011
   2011 m. lapkričio 29 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 29 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  OL L 302, 1992 10 19, p. 1.

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                              1.

                              Gaminys yra modulis, sumontuotas jam skirtame korpuse, kurio apytikriai matmenys 11 × 7 × 5 cm (analoginis įvesties modulis).
                              Modulį sudaro dvi spausdintinės plokštės, kuriose sumontuota keturkanalė įvesties sąsaja, analoginis-skaitmeninis keitiklis, procesorius ir magistralinė sąsaja, skirta programuojamam loginiam valdikliui (PLC) prijungti. Modulio įėjimo įtampa yra 0–10 VDC.
                              Modulis priima iš įvairių išorinių įtaisų gaunamus analoginius signalus, atitinkančius, pvz., temperatūros, greičio, srauto ar svorio matavimo rezultatus.
                              Prieš siųsdamas šiuos signalus į PLC modulis juos konvertuoja ir apdoroja.

                  8538 90 99

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos b punktu ir KN kodus 8538, 8538 90 ir 8538 90 99 atitinkančiais prekių aprašymais.
                  Kadangi modulis veikia kaip išorinių įtaisų ir skaitmeninio programinio valdymo aparatų, klasifikuojamų 8537 pozicijoje, sąsaja, jis nepriskirtinas 8471 pozicijai kaip įvesties įtaisas.
                  Kadangi modulis priima, konvertuoja, apdoroja ir siunčia elektros signalus į PLC, jis nepriskirtinas 8536 pozicijai kaip jungiklis arba relė, naudojami elektros grandinėms prijungti arba sujungti.
                  Kadangi modulis pats išorinių įtaisų nevaldo, o tik veikia kaip tokių įtaisų ir PLC sąsaja, jis nepriskirtinas 8537 pozicijai kaip elektros srovės valdymo aparatas.
                  Kadangi analoginis-skaitmeninis keitimas yra tik tarpinis procesas, modulis nepriskirtinas 8543 pozicijai kaip tam tikras tik jiems būdingas funkcijas atliekančios elektros mašinos ir aparatai, nenurodyti kitoje 85 skirsnio vietoje.
                  Kadangi modulis iš esmės skirtas signalams, atitinkantiems iš išorinių įtaisų gautus matavimo rezultatus, priimti, konvertuoti ir apdoroti bei juos siųsti į PLC, jis yra būtinas PLC, klasifikuojamo 8537 pozicijoje, veikimui.
                  Todėl gaminys klasifikuotinas kaip aparatų, priskiriamų 8535–8537 pozicijoms, dalys priskiriant 8538 pozicijai.

                              2.

                              Gaminys yra modulis, sumontuotas jam skirtame korpuse, kurio apytikriai matmenys 11 × 7 × 5 cm (diskretus išvesties modulis).
                              Modulį sudaro spausdintinė plokštė, kurioje sumontuota magistralinė sąsaja, skirta programuojamam loginiam valdikliui (PLC) prijungti, procesorius, skaitmeninis-analoginis keitiklis ir išvesties sąsaja su 8 jungtimis.
                              Išvesties jungtys – tai elektromagnetinės relės, kurių išėjimo įtampa 0–250 VAC ir kiekvienos jungties apkrovos srovė – iki 0,17 A.
                              Prieš siųsdamas diskretinius Į/Iš signalus (pvz., 1/0 arba Teisinga/Klaidinga) į įvairius išorinius įtaisus, kaip antai kontaktorius, reles ir rodytuvines lempas, modulis šiuos signalus apdoroja ir konvertuoja.

                  8538 90 99

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos b punktu ir KN kodus 8538, 8538 90 ir 8538 90 99 atitinkančiais prekių aprašymais.
                  Kadangi modulis veikia kaip išorinių įtaisų ir skaitmeninio programinio valdymo aparatų, klasifikuojamų 8537 pozicijoje, sąsaja, jis nepriskirtinas 8471 pozicijai kaip išvesties įtaisas.
                  Kadangi modulis priima, apdoroja, konvertuoja ir siunčia elektros signalus į išorinius įtaisus, jis nepriskirtinas 8536 pozicijai kaip jungiklis arba relė, naudojami elektros grandinėms prijungti arba sujungti.
                  Išvesties jungtys (kurios yra elektromagnetinės relės) yra tik modulio dalis, kuriame, be jungčių, sumontuoti magistralinė sąsaja, procesorius ir skaitmeninis-analoginis keitiklis. Be to, modulis pats nevaldo išorinių įtaisų, o tik veikia kaip PLC ir tokių įtaisų sąsaja. Todėl jis nepriskirtinas 8537 pozicijai kaip elektros srovės valdymo aparatas.
                  Kadangi skaitmeninis-analoginis keitimas yra tik tarpinis procesas, modulis nepriskirtinas 8543 pozicijai kaip tam tikras tik jiems būdingas funkcijas atliekančios elektros mašinos ir aparatai, nenurodyti kitoje 85 skirsnio vietoje.
                  Kadangi modulis iš esmės skirtas iš PLC gautiems Į/Iš signalams priimti, apdoroti ir konvertuoti bei juos siųsti į išorinius įtaisus, modulis yra būtinas PLC, klasifikuojamo 8537 pozicijoje, veikimui.
                  Todėl gaminys klasifikuotinas kaip aparatų, priskiriamų 8535–8537 pozicijoms, dalys priskiriant 8538 pozicijai.


title: 2017 m. sausio 11 d. Komisijos įgyvendinimo reglamentas (ES) 2017/48, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
12.1.2017

               LT

               Europos Sąjungos oficialusis leidinys

               L 7/14

         KOMISIJOS ĮGYVENDINIMO REGLAMENTAS (ES) 2017/48
   2017 m. sausio 11 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. sausio 11 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  269,9

                  MA

                  115,2

                  SN

                  204,0

                  TR

                  108,2

                  ZZ

                  174,3

                  0707 00 05

                  MA

                  86,1

                  TR

                  220,1

                  ZZ

                  153,1

                  0709 91 00

                  EG

                  144,1

                  ZZ

                  144,1

                  0709 93 10

                  MA

                  236,8

                  TR

                  226,9

                  ZZ

                  231,9

                  0805 10 20

                  EG

                  46,2

                  IL

                  126,4

                  MA

                  54,3

                  TR

                  71,9

                  ZZ

                  74,7

                  0805 20 10

                  IL

                  166,4

                  MA

                  73,6

                  ZZ

                  120,0

                  0805 20 30 , 0805 20 50 , 0805 20 70 , 0805 20 90

                  EG

                  97,9

                  IL

                  151,6

                  JM

                  125,6

                  TR

                  96,5

                  ZZ

                  117,9

                  0805 50 10

                  TR

                  70,9

                  ZZ

                  70,9

                  0808 10 80

                  CN

                  144,5

                  US

                  72,4

                  ZZ

                  108,5

                  0808 30 90

                  CL

                  307,7

                  CN

                  99,5

                  TR

                  133,1

                  ZZ

                  180,1

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.